نبشتانک
هسابجار
بلوچی ءِ جتا جتائیں گالوارانی درگت ءَ تازی آبانی اڑاند
من لسانیات نہ ونتگ ءُ زبان زانتے نیاں ، بلے همودا کہ منی زندگزران انت ءُ منی زبان ءِ نبہشتی راهبند ءِ سیادی گوں هما جاه ءِ هما آبان انت کہ کم ءُ گیش کُل همے آباں گوں وتی زبان ءَ نبشتہ کنگ ءَ انت –
چُش کہ سندی ، پشتو ءُ فارسی اے کلانی نبشتی راهبند گوں تازی ءِ آب انت ءُ ہر کس ءَ وتی زبان ءِ گالوارانی گیشواری ءَ همے تازی ءِ ۳۶ سی ءُ ششیں آباناں وتی هساب ءَ ٹِک جتگ آهانی دروشم مٹ کتگ ءُ وتی نبشتہ راهبند گیش ئینتگ انت –
چو کہ بلوچی زبان باز گالواری زبانے ، اشی ءِ تہ ءَ بازیں گالوار هست انت –
بلے همے گالوارانی تہ ءَ سے ڈلگیں گالوار انت چو کہ مکرانی ، سلیمانی ءُ رکشانی اشانی ادا کنگ ءَ یا نبشتہ کنگ ءَ یکیں گال دو رنگ ءَ نبشتہ کنگ بنت ، پہ درور گنوک ءُ غنوخ … بیتہ ءُ بیثہ … آپ ءُ آف ءُ همے رنگ ءِ دگہ بازیں گال انت –
اشانی ارزان تریں وڑ همے بوت کنت کہ پہ اے آباں ب ءُ و …پ ءُ ف …ث ءُ ت .. خ ءُ ک … ذ ءُ ج … غ ءُ گ … پہ اے وڑیں دو آبان پہ یک آبے ٹهینگ بہ بیت یا انچیں نشاں ٹهینگ بہ بنت کہ اے وڑیں هم دروریں گالاں پہ هما آب کار مرز کنگ بہ بنت – آب یکے بہ بیت بلے پہ دویں تواراں کار مرز کنگ بہ بیت . گ وانوک گ ئےِ بہ وان انت ءُ غ وانوک غ ئےِ بہ وان انت انچش آ دگہ همے رنگیں گال کہ هست انت –
چدا چہ ماں بلوچی ءِ بازگالواری ءِ آبانی جیڑه گیش ات کُت کنت –
انچو کہ سندی ءُ پشتواں وتی گالوارانی گیشنگ ءَ همے تازی آبانی تہ ءَ بازیں بدلی ے آورتگ اگاں ما وتی زبان ءِ دیمروئی ءَ پہ همے رپک ءَ بہ چنیں تہ چے بوت کنت –
بلوچی میزراں بات
بلوچ سرڈگار آجو بات